Esteban Ocon

**Esteban José Jean-Pierre Ocon-Khelfane**  nado en Évreux, Normandía o 17 de setembro de 1996, é un piloto de carreiras francés que competiu para Renault na Fórmula 1 en 2020 e  máis recentemente para Alpine. Ocon gañou o Gran Premio de Hungría de 2021 con Alpine.

Nado e criado en Normandía nunha familia de clase traballadora, Ocon comezou a competir en karting aos nove anos, gañando varios títulos nacionais e internacionais. Correu nas fórmulas junior en 2012, Ocon gañou o seu primeiro título no Campionato de Europa de Fórmula 3 da FIA de 2014 con Prema, por diante de Tom Blomqvist e Max Verstappen. Ocon gañou entón as GP3 Series de 2015 con ART, logrando 14 podios en 18 carreiras. Membro do Mercedes Junior Team desde 2015, Ocon fixo o seu debut na Fórmula Un no Gran Premio de Bélxica de 2016 con Manor, substituíndo a Rio Haryanto polo resto da tempada . Trasladouse a Force India, que máis tarde se convertería en Racing Point, en , sendo compañeiro de Sergio Pérez. Despois de dúas tempadas, Ocon deixou Racing Point a finais de , converténdose en piloto reserva de Mercedes en .

Ocon volveu como piloto a tempo completo con Renault en , logrando o seu primeiro podio no Gran Premio de Sakhir de 2020. Conservando o seu asento para , Ocon asociouse con Fernando Alonso no rebautizado equipo Alpine, logrando a súa primeira vitoria no Gran Premio de Hungría. Despois dunha campaña menos exitosa en , durante a que se converteu no primeiro compañeiro de equipo en superar a Fernando Alonso no campionato desde Jenson Button en , Ocon logrou o seu terceiro podio no Gran Premio de Mónaco de 2023. En , a súa última tempada en Alpine, Ocon logrou a súa primeira volta rápida nos Estados Unidos, seguido do cuarto podio da súa carreira en São Paulo afectado pola choiva.

Ata o Gran Premio de Abu Zabi de 2025, Ocon logrou 1 vitoria, 1 volta rápida e 4 podios na Fórmula Un. Ocon deixou Alpine despois do Gran Premio de Qatar de 2024 e unirase ao equipo Haas co que ten contrato para permanecer polo menos ata o final da tempada 2027.

## Vida persoal 
Esteban Ocon naceu en Évreux, Normandía fillo de Sabrine Khelfane e Laurent Ocon, un mecánico propietario dun garaxe en Évreux. Mentres competía no karting, os seus pais tiveron que vender a súa casa familiar, que incluía o garaxe do seu pai, para financiar a súa carreira no karting. Despois de vender a casa, viviron e viaxaron ás carreiras nunha caravana que Ocon tamén utilizaba como autocaravana. Desde 2022, Ocon vive en Xenebra, Suíza. Ademais da súa lingua nativa francesa, Ocon tamén fala inglés, español e italiano.
​

## Carreira 
Ocon comezou no karting en 2006, cando terminou oitavo no Campionato de Francia Minime, antes de gañar o campionato do ano seguinte. Continuou a súa xeira gañadora en 2008 no Campionato cadete francés, antes de pasar á escena internacional en 2009. Trasladouse á categoría KF3, permanecendo ata finais de 2011, cando gañou o título francés KF3 e terminou como subcampión na WSK Euro Series.

### Fórmula Renault 
En 2012, Ocon fixo a súa debut en monoprazas, participando na tempada 2012 da Eurocup Fórmula Renault 2.0 con Koiranen Motorsport. Acabou décimo cuarto con catro acabados puntuables, incluíndo un podio na súa proba de casa en Le Castellet tamén disputou unha campaña parcial na tempada 2012 Formula Renault 2.0 Alps con Koiranen, terminou sétimo con dous podios, ambos dos cales chegaron no Red Bull Ring.

Para a tempada 2013 da Eurocup Fórmula Renault 2.0, decidiu cambiar á ART Junior Team. Logrou tres podios, así como a súa primeira vitoria en Le Castellet e terminou a tempada na terceira posición da táboa.

### Fórmula Tres 
miniatura|Esteban Ocon en F3 - Hockenheimring 2014
Ocon fixo o seu debut na Fórmula Tres no Gran Premio de Macau, correndo para Prema Powerteam. En 2014 ampliou a súa colaboración con Prema no Campionato de Europa de Fórmula Tres da FIA. Estivo na primeira posición da clasificación xa na primeira rolda en Silverstone, e gañou o campionato a falta dunha carreira.

### Fórmula Renault 3.5 Series 
Ocon uniuse á categoría da Serie Mundial de Renault 3.5 con Comtec Racing en Hungaroring e Le Castellet. Anotando dous puntos na súa primeira carreira.

### GP3 Series 
O 11 de marzo de 2015, anunciouse que Ocon entraría na serie con ART Grand Prix. Logrou o campionato malia só anotar unha vitoria (perdeu outras dúas vitorias debido ás sancións) e a presión de Luca Ghiotto.

### DTM 
O 10 de febreiro de 2016, anunciouse que Ocon pilotaría un Mercedes-Benz na tempada 2016 da DTM 2016, xunto ao seu papel de reserva en Renault Sport F1. Ocon enche o posto vacante do campión da DTM 2015 e compañeiro no programa xuvenil de Mercedes F1 Pascal Wehrlein que debutou na F1 con Manor Racing.

### Fórmula Un (2016-presente) 
thumb | Ocon manexando o Mercedés W07 Hybrid
Ocon tomou parte na primeira sesión de adestramentos libres d Gran Premio de Abu Zabi o 21 de novembro de 2014, pilotando un Lotus F1. Tamén participou na proba logo da carreira en Barcelona con Force India. Antes de lograr o título da GP3, anunciouse que ía entrar no programa xuvenil do equipo de Mercedes de F1. En febreiro de 2016, anunciouse que Ocon actuaría como piloto de reserva para o equipo Renault Sport F1.

#### Manor (2016)
[thumb|Ocon pilotando para [Manor Racing|Manor no Gran Premio de Malaisia de 2016.]]

O 10 de agosto de 2016, anunciouse que Ocon pilotaria un Manor Racing na segunda metade da tempada , en substitución de Rio Haryanto, aínda que Hary quedou no posto de piloto de reserva. Ocon fixo o seu debut na Fórmula Un no Gran Premio de Bélxica de 2016, clasificando en penúltimo lugar. Obtivo o seu mellor resultado, 12° no caótico Gran Premio do Brasil, caendo fóra dos puntos na última volta.

### Force India (2017–2018) 
#### Force India (2017) 
[thumb| Ocon pilotando para [Force India en Gran Premio da China de 2017.]]
O 10 de novembro de 2016, Force India anunciou que contrataran a Ocon para a tempada  como parte do seu contrato multianual con Mercedes. Anotou o seu primeiro punto na Fórmula Un na súa primeira carreira para Force India en Australia. Terminou décimo nas primeiras tres carreiras da tempada. Logo terminou sétimo no GP de Rusia, e continuou a racha de puntos cun impresionante 5º lugar no GP de España. Situouse no oitavo lugar no campionato de pilotos, despois do Gran Premio de Austria. Logo diso, rexistrou o 8º lugar fronte ao seu compañeiro de equipo. Seguiu co noveno en Hungría. A súa racha de 27 carreiras consecutivas sen retirarse terminou no Gran Premio do Brasil onde tivo un accidente co seu compatriota Romain Grosjean cando chocaron na primeira volta da carreira. Terminou a súa primeira tempada completa con 87 puntos e 8º no campionato logo dun oitavo lugar na última carreira da tempada, o Gran Premio de Abu Zabi.

#### Force India (2018) 
Na tempada , o rendemento dos dous pilotos de Force India diminuíu; Ocon só anotou en 10 carreiras, e terminou 12º con menos de 50 puntos, de novo por detrás do seu compañeiro de equipo mexicano.

### Mercedes piloto reserva (2019) 
### Renault (2020) 
Ocon compartiu o equipo con Daniel Ricciardo substituíndo a Nico Hülkenberg. Antes do seu debut na tempada , o francés foi parte do adestramento da postempada de 2019. 

Na primeira carreira da tempada, anotou os seus primeiros puntos co equipo. Terminou entre os dez primeiros regularmente ao longo das 17 carreiras, aínda que estaba atormentado por problemas de fiabilidade que lle fixeron retirarse catro veces. Ese ano, Ocon logrou o seu primeiro podio na Fórmula 1, quedando segundo no Gran Premio de Sakhir de 2020. Rematou esa tempada no 12º posto do campionato, mentres que o seu compañeiro Ricciardo foi 5º, sumando case o dobre de puntos. O bicampión Fernando Alonso volveu categoría tras dúas temporadas de ausencia para substituír a Ricciardo. Nas cinco primeiras carreiras da tempada, Ocon anotou puntos en catro, nos que sempre estivo por diante de Alonso. Esta situación reverteuse despois do GP de Azerbaidján, no que o francés retirouse por un fallo mecánico. Dende aí ata a décima carreira, só sumou dous puntos. No Gran Premio de Hungría, a undécima carreira, Ocon ocupou o segundo lugar despois dunha primeira curva accidentada (comezou no oitavo lugar). Despois dunha bandeira vermella, Lewis Hamilton, que marchaba primeiro, entrou en boxes a montar pneumáticos lisos unha volta máis tarde que o resto dos pilotos. O francés tomou o liderado da carreira e a partir de aí liderou case todas as voltas para lograr a súa primeira vitoria e a primeira de Alpine na Fórmula 1.

Comezou a tempada  compartindo equipo co francés Pierre Gasly, despois de que Alonso marchase para o equipo Aston Martin. Na primeira carreira da tempada, o Gran Premio de Bahrain, non puido rematar a carreira e igualou o récord de máis penalizacións nun Gran Premio de Pastor Maldonado (3).

Na tempada , Ocon acadaría o seu terceiro podio na Fórmula 1 no Gran Premio de São Paulo, quedando segundo, onde mesmo liderou a carreira ata a volta 42 grazas a varios incidentes e as respectivas bandeiras vermellas baixo unha intensa choiva no circuíto, logrando o seu mellor resultado dende o Gran Premio de Hungría de 2021.

### Haas (2025) 
Antes do Gran Premio de Bélxica de 2024, o equipo Haas anunciou que Ocon se uniría ao seu equipo nun acordo de varios anos para a tempada 2025 e máis aló. Está preparado para colaborar co novato británico Oliver Bearman.

### Haas (2025–presente) 
[miniatura|dereita|Ocon (na foto do [Gran Premio do Xapón de 2025) fichou por Haas en .|alt=Ocon pilotando o Haas VF-25 no Gran Premio do Xapón de 2025]]
Ocon uniuse a Haas cun contrato plurianual a partir de , xunto co novato Oliver Bearman. Despois de que Haas tivese dificultades para conseguir un bo rendemento no Gran Premio de Australia de 2025, terminou quinto no Gran Premio da China de 2025 tras as descualificacións dos dous pilotos de Ferrari, conseguindo o seu primeiro posto en puntos no VF-25. Rematou décimo oitavo no Xapón cunha estratexia alternativa. Despois tras saír da cualificación e comezar décimo cuarto en Bahrain, Ocon subiu ata oitavo cunha estratexia alternativa. Acadou o décimo cuarto posto en Gran Premio de Arabia Saudita de 2025.ref>

## Rexistro de carreiras 
### Traxectoria profesional 
* Tempada en curso.

### Resultados completos no Campionato Europeo de Fórmula 3 da FIA
(clave)

### Resultados completos nas Formula Renault 3.5 Series
(clave) (Carreiras e **negra** indican pole position) (Carreiras en *itálica* indican volta rápida)

### Resultados completos na Fórmula Un 
(Chave) As carreiras en letra grosa indican **pole position**; as carreiras en *cursiva* indican *volta rápida*.

* Tempada en curso.

### Resultados completos nas GP3 Series
(clave) As carreiras en letra grosa indican **pole position**; as carreiras en *cursiva* indican *volta rápida*.

### Resultados completos na DTM
(clave) As carreiras en letra grosa indican **pole position**; as carreiras en *cursiva* indican *volta rápida*.

* Tempada en curso.

## Notas 
## Véxase tamén 
### Ligazóns externas 
* Páxina oficial
* Esteban Ocon's non-official website